On teada, et hallutsinogeenid muudavad aju tööd ja on teada, et nad muudavad ka teadvuselamust. Seega võimaldaks hallutsinogeenide  teaduslik uurimine ehk öelda ka midagi teadvuse kohta. Siiski on vastaval teemal väga vähe kontrollitud ja põhjalikke teaduslikke uurimistöid, sest inimestest katsealustele hallutsinogeene manustada pole eetikakomisjoni arvates lubatud ja otstarbekas. Rottidega võib ju katsetada, kuid vaevalt, et nemad selgesõnaliselt raporteerivad, mis nende teadvuselamusega juhtus.